**Жер сатуға мораторий туралы тақырыптар**

1. Биыл Жер кодексінің жекелеген нормаларына мораторий қолдану алынып тасталды. Қазақстан Республикасының Президенті Қ.-Ж. К.Тоқаев ел Үкіметінің кеңейтілген отырысында **мораторийдің аяқталуына байланысты жер комиссиясының жұмысын қайта жандандыруды тапсырды.**

Оның жұмыс қорытындысы бойынша барлық ұсыныстар тиісті түрде қаралып, олар бойынша бірауыздан шешім қабылдануы тиіс.

**Үкіметке жер кодексіне осы жылдың қараша айына дейін түзетулер енгізуді қамтамасыз ету тапсырылды.**

**2.** 2020 жылғы 1 қыркүйекте Қазақстан Республикасының Президенті Қ.-Ж. К. Тоқаев халыққа Жолдауында **«Жер шетелдіктерге сатылмайды және біз бұл мәселеге қайта оралмаймыз»** деп сендірді. Алайда, оның айтуынша, агроөнеркәсіптік кешенге инвестицияларды тарта отырып, «Үкімет ауылшаруашылық жерлерін экономикалық айналымда толығымен пайдалануы керек» Президенттің пікірінше бұл, «аудай қажет».

**3.** ҚР Үкіметінің кеңейтілген отырысында сөйлеген сөзінде Қазақстан Республикасының Президенті Қ.-Ж. К. Тоқаев **жайылым проблемасына** жеке тоқталды. Президенттің пікірінше, бұл жерлер ең алдымен ауыл тұрғындарына қол жетімді болуы керек. **Оларды ауыл тұрғындарының пайдасына беру керек, өйткені оларға мал жаю үшін жер қажет.** Ауыл тұрғындары экономика, өңірлік даму және тең құқықтарды қамтамасыз ету мәселелерін шешу үшін жақсартулар мен серпін күтеді.

Мемлекет басшысының тапсырмасы бойынша **агроөнеркәсіптік кешен саласында ұлттық жоба әзірленуде.** **Ел президентінің айтуынша, бұл мәселелер таяудағы бес жылда шешілуі тиіс.**

Ел Үкіметіне Бас прокуратурамен бірлесіп, ағымдағы жылдың соңына дейін осындай жайылымдарды қайтару тапсырылды.